Berjuta-juta tahun sebelum zaman dinosaur…
planet kita diperintah oleh makhluk-makhluk yang sama hebat.
Dua dinasti hebat telah muncul
dan bersaing untuk dominasi.
Inilah kisah pertempuran untuk menakluki darat…
dan cara ia mengubah segalanya untuk kehidupan di planet kita.
BABAK 3 PENCEROBOH TANAH
500 JUTA TAHUN LALU
Untuk kebanyakan sejarah planet kita,
darat tidak boleh didiami hidupan.
Dunia yang suram dan gersang…
umpama permukaan bulan…
berbanding dengan Bumi hari ini.
Sukar untuk membayangkan
bagaimana sesuatu boleh menjadikan tempat yang ganas ini rumahnya.
Namun, dari bawah ombak,
di mana kehidupan telah berkembang selama lebih satu bilion tahun,
satu bentuk kehidupan yang luar biasa antara yang pertama menyahut cabaran.
Rupa liken mungkin tidak hebat,
tapi sebenarnya ia cukup unik.
Satu perkongsian perintis.
Bukan tumbuhan atau haiwan,
liken ialah gabungan kulat dan alga yang pelik…
yang hanya bersama-sama mempunyai keupayaan
untuk mengatasi keganasan melampau Bumi yang tandus.
Namun, ia bukan sekadar perintis.
Ia mampu memecahkan tanah.
Semasa ia merebak,
filamen-filamen kecilnya membantu memecahkan batu
dan menghasilkan tanah pertama…
membuka jalan untuk tumbuh-tumbuhan mengambil alih.
Tumbuhan mikro seperti lumut ialah tumbuhan pertama yang muncul.
Dengan daun yang hanya setebal satu sel,
ia tidak boleh tumbuh ke atas,
tapi boleh merebak.
Membiak lebih cepat daripada liken,
ia akhirnya memenuhi darat,
yang dikuasainya tanpa gangguan selama 40 juta tahun seterusnya.
Namun, revolusi hijau sedang menghampiri…
yang akan mengubah landskap selamanya.
Pendorongnya ialah evolusi satu sebatian baharu,
lignin.
Lignin menguatkan dinding sel tumbuhan itu…
membolehkan ia tumbuh lebih besar dan lebih kuat daripada sebelumnya.
Tidak lagi terhad pada darat sahaja,
tumbuhan mula bertarung untuk kawasan di atas,
berjuang untuk mendapatkan cahaya.
Akhirnya, beberapa tumbuhan tumbuh dengan sangat tinggi
sehingga ia mengalahkan dunia di sekelilingnya.
Kayu merah hari ini ialah pencakar langit alam semula jadi.
Mencapai ketinggian lebih 100 meter,
ia benda hidup paling tinggi yang pernah wujud.
Namun, kayu merah hanya salah satu daripada lebih 400,000 spesies tumbuhan,
tanda-tanda kehidupan yang paling ketara di planet kita.
Kembali ke masa lalu Bumi, kedatangan tumbuhan
mencipta habitat baharu untuk penceroboh seterusnya dari laut.
345 JUTA TAHUN LALU
Haiwan pertama yang menjejaki darat ialah artropod.
Saudara-saudara trilobit,
eksorangka kerasnya berfungsi sebagai perisai yang berguna di dalam air.
Di darat, perisai itu menyokongnya
dan menghalangnya daripada mengering.
Ia juga boleh bernafas melalui rangka luar yang kuat ini.
Dengan kadar oksigen 60 peratus lebih tinggi daripada kadarnya hari ini,
ada yang membesar menjadi gergasi.
Arthropleura, sepah bulan terbesar yang pernah berjalan di Bumi.
Pada kepanjangan dua setengah meter dan kelebaran setengah meter,
ia tiada musuh semula jadi…
jadi ia boleh memfokuskan seluruh tenaganya untuk mencari pasangan.
Namun, untuk Arthropleura, pencarian pasangan yang sempurna
bukan mudah.
Kerana ia buta
dan ia hanya boleh bergantung pada derianya untuk hidup.
Hutan pakis adalah luas
dan si betina boleh ada di mana-mana.
Namun, pencariannya tidak sia-sia seperti yang dijangka.
Betina yang bersedia untuk mengawan
meninggalkan jejak bau untuk diikuti jantan…
satu talian hayat dalam kegelapan.
Namun, mengesan lokasinya sebelum itu tidak sama
seperti mengesan lokasi semasanya.
Akhirnya, peluangnya untuk menawan boleh bermula.
Dengan menggosok-gosok bahagian cangkerangnya,
ia mencipta lagu cinta tersendiri yang unik.
Mengawan di darat boleh jadi kekok.
Kejayaan memerlukan penjajaran sempurna.
Jadi, penting di peringkat kritikal ini
untuk tidak meletakkan kaki di tempat yang salah.
345 juta tahun kemudian,
di hutan hari ini,
seni godaan artropod sudah lama berkembang…
terutamanya untuk ahli kumpulan yang kurang berperisai.
Tidak seperti Arthropleura purba,
labah-labah melompat jantan mempunyai penglihatan luar biasa
dan saiznya tidak melebihi sebutir beras.
Namun, walaupun kecil…
gayanya hebat.
Setiap spesies mempunyai gerak tari utama tersendiri
untuk menarik perhatian si betina.
Merak.
Seret tepi.
Penari disko.
Serta goyang bulu.
Sementara si jantan mengembangkan kostum berwarna-warni
dan gerak tari yang rumit…
si betina mengembangkan cita rasa hebat.
Tarian seret tepinya menarik perhatiannya.
Namun, adakah tarian si jantan itu cukup bagus?
Cuma yang terbaik akan berjaya.
Melambaikan abdomennya menandakan ia tidak rasa kagum.
Si jantan perlu berhati-hati
kerana betina yang cerewet kadangkala memakan pelamarnya.
Namun…
berbaloi mencuba sekali lagi.
Jelas sekali, ia masih berdegil.
Ia mungkin tidak bernasib baik dalam cinta,
tetapi dinasti artropodnya lebih bernasib baik.
Ia kini membentuk lebih 80 peratus daripada semua spesies haiwan.
Rahsia kejayaan artropod
terletak dalam pelan badan bersegmen yang mudah…
yang telah berkembang dalam banyak arah yang berbeza.
Ada yang mempunyai telinga di kakinya.
Yang lain, mata pada tangkai.
Serta perisai sebagai penyokong.
Variasi selepas variasi,
artropod menggambarkan evolusi
yang berkembang luas.
Termasuk pelari terhebat dalam kalangannya,
kumbang harimau.
Reka bentuknya telah diselaraskan selama berjuta tahun.
Model terkini dibina untuk kelajuan.
Walaupun bersaiz kecil, ia salah satu pemecut terpantas di Bumi.
Jika dikira dengan kadaran manusia,
ia akan berlari
lebih 1,000 kilometer sejam.
Namun, ada satu kelemahan berlari laju.
Otaknya tidak sepantas kakinya.
Ia perlu kerap berhenti untuk mencari arah
sambil memburu mangsa seterusnya.
Namun, pencarian makanannya boleh membawanya ke kawasan berbahaya…
kerana kadangkala pemburu
boleh juga menjadi
yang diburu.
Pantas dan tangkas bukan gaya labah-labah trapdoor ini.
Ia lebih suka menunggu mangsa datang.
Dalam pertempuran artropod,
penerbangan selalunya akan menentukan hidup dan mati.
Lebih 300 juta tahun lalu,
satu kumpulan artropod
ialah makhluk pertama yang boleh terbang.
Evolusi sayap
akhirnya memberikannya kejayaan global.
Serangga.
Hari ini, bagi setiap manusia di planet ini,
terdapat lebih satu bilion serangga.
Ia kumpulan haiwan yang paling banyak di Bumi.
310 JUTA TAHUN LALU
Walaupun ia berjaya sekarang,
serangga terbang utama pertama sekali muncul di paya purba.
Pepatung.
Penerbangannya cukup sempurna.
Empat sayap fleksibel,
dikawal secara bebas,
memberikannya pergerakan yang tiada tandingan.
Ia boleh terbang ke mana-mana arah,
pusing dengan cukup baik…
dan memecut lebih laju daripada jet pejuang…
rekaan hebat yang telah kekal hampir sama
selama ratusan juta tahun.
Namun, menduduki paya prasejarah yang sama,
sekumpulan haiwan sedang mengalami perubahan radikalnya sendiri.
Di bawah permukaan,
invertebrata terus berkembang…
dan sejenis ikan baharu berkembang,
ikan bersirip cuping.
Ada yang menjadi pemangsa besar.
Dalam dunia yang sengit ini,
bersaiz besar terbukti berguna.
Bagi yang lebih kecil, ada perlindungan di laut tohor…
di mana siripnya yang unik dan bercuping ialah kelebihan yang berbeza.
Berotot dan sangat serba boleh,
sirip itu berbeza dengan sirip ikan lain.
Bukan saja ia membantunya berenang…
tapi siripnya cukup kuat untuk menyokong berat badannya…
dan membantu ia merangkak keluar dari air.
Namun, ikan-ikan ini juga mempunyai
satu lagi penyesuaian yang mengubah keadaan…
keupayaan
untuk bernafas udara.
Bukan melalui insang, tapi melalui paru-paru primitif.
Bersama-sama, kemajuan berevolusi ini
membolehkan vertebrata meninggalkan kawasan air dan menerokai darat.
Perlumbaan bermula untuk menjajah dunia baharu ini.
Namun, semuanya sudah terlambat
untuk ikan bersirip cuping ini.
Yang lain sudah melakukan peralihan ini sebelumnya.
Seperti Anthracosaurus sepanjang tiga meter ini…
yang sudah berjaya di darat.
Evolusi daripada sirip kepada kaki mengambil masa berjuta tahun.
Namun, setelah selesai, kehidupan di darat
tidak pernah sama lagi.
Zaman amfibia
telah bermula.
Hari ini, terdapat lebih daripada 8,000 spesies amfibia.
Satu kumpulan yang pelik tapi pelbagai…
merangkumi neut,
katak,
salamander
dan kodok.
Tidak sebesar dahulu,
namun ia masih pemburu yang berjaya…
dengan gaya membunuh tersendiri.
Beratus juta tahun selepas kebangkitan Anthracosaurus,
tanah paya kekal sebagai kubu amfibia.
Di Delta Danube Eropah,
beribu-ribu katak rawang tinggal bersama
dan menjadi pakar pemburu serangga…
dengan cita rasa tertentu
untuk pepatung.
Disebabkan penglihatan lelilitnya,
menangkap pepatung bukan mudah.
Namun, katak rawang telah mengembangkan penyesuaiannya sendiri yang aneh.
Kaki berselaput membantunya melompat ke udara.
Lidah luncuran pula memberikannya capaian yang luar biasa.
Walaupun begitu, pepatung yang sedang terbang
mungkin terlalu sukar untuk ditangkap.
Menunggu akrobat udara itu mendarat mungkin lebih mudah.
Masa untuk ambil pendekatan berbeza.
Seekor pepatung betina sedang bertelur di dalam air.
Separuh tenggelam,
ia patut jadi sasaran yang lebih mudah.
Pepatung itu cuma terlalu cepat.
Ia juga boleh terbang sambil berputar.
Terlepas lagi.
Namun, katak ialah haiwan yang gigih.
Walaupun kadar penangkapannya rendah,
amfibia telah hidup selama lebih 350 juta tahun.
Namun, ia tidak pernah menakluki
setiap persekitaran yang ditawarkan planet ini,
kerana ada sesuatu yang diperlukan semua amfibia untuk membesarkan anaknya,
air.
Ini katak damak strawberi Costa Rica.
Nyawa berudunya dalam bahaya.
Lopak kecilnya, hampir kering.
Satu-satunya cara melarikan diri
adalah di belakang ibunya.
Bahagian yang sukar ialah mencari air.
Mujurlah…
si ibu tahu ke mana untuk pergi.
Dua puluh meter di atasnya,
pokok bromeliad mengumpul air hujan.
Kolam yang sempurna untuk berudu kesayangannya.
Namun, terlebih dahulu, ia mesti ke sana…
satu lompatan pada satu masa.
Lebih kecil daripada saiz kuku ibu jari manusia,
pokok ini ibarat Everest baginya.
Selamat akhirnya.
Tidak kira berapa tinggi
amfibia mampu pergi dalam penaklukan daratnya…
ia tidak pernah meninggalkan ikatannya dengan air…
ikatan yang akan membunuhnya apabila keadaan di Bumi…
berubah secara radikal.
300 JUTA TAHUN LALU
Sepanjang zaman yang dikenali sebagai Zaman Karbon,
jisim-jisim Bumi digabungkan
dan adibenua Pangaea dilahirkan.
Apabila tanah mengering,
paya-paya yang luas mula hilang.
Kekurangan air menyukarkan kebanyakan amfibia.
Namun, bukan semua.
Satu amfibia mengembangkan penyesuaian yang membawa perubahan
yang membolehkannya maju.
Telurnya menghasilkan cangkerang pelindung
yang menyimpan embrio di dalam kolam cecairnya sendiri.
Di dalamnya, anaknya boleh berkembang dengan selamat tanpa kering.
Ikatan dengan air akhirnya dipecahkan oleh evolusi
telur amniotik ini.
Dikenali sebagai amniot,
makhluk-makhluk ini boleh menjajah tanah yang lebih kering
yang tak boleh dilakukan oleh amfibia.
Daripada satu leluhur yang sama ini,
semua mamalia, reptilia, burung
dan dinosaur akan turun.
252 JUTA TAHUN LALU
Enam puluh juta tahun selepas evolusi telur amniotik,
amniot telah tersebar ke seluruh Pangaea…
menghasilkan dua dinasti baharu
dan permulaan persaingan yang tidak berkesudahan.
Raksasa berperisai yang tidur ini ialah sejenis reptilia yang primitif.
Scutosaurus, antara haiwan terbesar di darat.
Seberat lebih satu tan,
ia pemakan tumbuhan gergasi pertama yang merantau di planet ini.
Telur amniotik membolehkannya hidup dalam keadaan yang lebih kering
dan pergi ke tempat yang haiwan lain tidak boleh pergi.
Namun, Pangaea bukan miliknya sahaja.
Satu lagi keturunan baharu telah muncul,
nenek moyang mamalia.
Walaupun Lystrosaurus tidak setanding Scutosaur,
ia ada sepupu di sini yang setandingnya.
Gorgonopsid.
Pendahulu mamalia yang lebih mengagumkan.
Sepanjang tiga meter dan seberat 300 kilogram,
ia setanding mana-mana kucing besar yang masih hidup hari ini.
Dengan deria baunya yang hebat,
mengesan mangsanya mudah.
Melepasi perisai berat mangsanya
ialah cabaran terbesarnya.
Namun, ia ada senjata rahsia,
gigi melengkung.
Walaupun begitu,
ia perlu mendekati mangsa senyap-senyap.
Ia perlu memilih masanya
dan sasarannya
dengan berhati-hati.
Perlahan-lahan
dan senyap-senyap…
ialah caranya.
Persaingan antara mamalia dengan reptilia
telah menjadi ciri kehidupan di Bumi selama beratus juta tahun.
Namun, kebangkitan awalnya tidak bertahan,
kerana di utara Pangaea,
ada bencana yang sedang berlaku.
Menjadi pendam selama bertahun-tahun lamanya,
kuasa besar yang berada di bawah permukaan Bumi
mudah dilupakan.
Namun, alam bawah tanah yang lebur
sentiasa bersedia,
sentiasa mencari kelemahan.
Di bawah kerak Pangaea,
plum magma superpanas
sedang naik ke permukaan.
Sebaik letusan Zaman Perm bermula…
ia tidak boleh dihentikan.
Apa yang menjadikannya unik ialah skala kebesarannya.
Ia antara letusan terbesar
dan terganas yang pernah disaksikan oleh kehidupan.
Ia mengamuk selama 100,000 tahun.
Kemusnahannya cukup dahsyat.
Sebuah kawasan separuh saiz Amerika Syarikat,
dimusnahkan lava.
Berjuta-juta kilometer persegi,
yang dahulu penuh dengan kehidupan,
dipupuskan oleh Bumi sendiri.
Itu hanya permulaannya.
Letusan-letusan itu melepaskan sesuatu yang lebih berbahaya daripada lava,
campuran toksik gas beracun.
Apabila gas-gas ini bergabung dengan air…
campuran hujan berasid turun.
Air, pemberi kehidupan,
kini pemusnahnya.
Hujan toksik meracuni tanah…
membunuh tumbuh-tumbuhan.
Tanpa akar-akarnya untuk mengikat tanah bersama-sama…
seluruh ekosistem disapu pergi.
Namun, terdapat sesuatu yang lebih merosakkan di udara.
Pembunuh senyap.
Karbon dioksida.
Gunung berapi melepaskan enam kali lebih banyak CO2
daripada kadarnya di atmosfera kita hari ini…
mencetuskan pemanasan global sebanyak sepuluh darjah…
dan segala kemusnahan iklim
yang datang dengannya.
Bumi yang kian panas mengamuk saat kuasa alam semula jadi menguasainya.
Tiada tempat untuk bersembunyi daripada huru-hara ini.
Lautan pula terjejas paling teruk.
Semasa ia memanas dan terasid,
kadar oksigen menjunam…
mengubah lautan, tempat kehidupan dahulunya bermula,
menjadi tanah perkuburan terbiar.
Inilah kepupusan besar-besaran ketiga
dan paling dahsyat di planet ini.
Sembilan puluh peratus daripada semua spesies
hilang selamanya.
Seluruh dahan pokok evolusi patah.
Namun, dalam kehilangan banyak hidupan,
ada beberapa yang bertahan.
Mangsa dari zaman lalu yang terselamat.
Kelangsungan hidupnya cukup penting.
Masa depan semua kehidupan
kini tidak pasti.
Terjemahan sari kata oleh Siti Salmi